recursal/SuperWikiNEXT-32B huggingface dataset:
**ஆதாமின் சாபம்*/ஆதாம் கர்சு:ஏ புயூட்சர் வித்தவுட் மென் (Adam's Curse: A Future Without Men*** (Adam ***'s Curse: A Story of Sex, Genetics, and the Extinction of Men***) 2003ஆம் ஆண்டு ஆக்சுபோர்டு பல்கலைக்கழக மனித மரபியல் பேராசிரியர் பிரையன் சைக்சு எழுதிய புத்தகம் ஆகும். மனித ஒய் பால்குறி நிறப்புரியின் தொடர்ச்சியான சிதைவு காரணமாக 5,000 தலைமுறைகளுக்குள் (தோராயமாக 125,000 ஆண்டுகள்) ஆண்கள் அனைவரும் அழிந்துவிடுவார்கள் என்பது இதன் சாராம்சம் ஆகும்.

மனிதக்குலத்தின் உயிர்வாழ்விற்கான விருப்பங்களில் ஒன்று பெண்களால் இருபாலர் இனப்பெருக்கம் என்று சைக்சு கருதுகிறார். ஒரு பெண்ணின் கரு முட்டைகள் மற்றொரு பெண்ணின் உட்கரு எக்சு நிறப்புரிகையினால் கருவுற்றது. இது வெளிச் சோதனை முறை கருத்தரித்தல் முறைகளைப் பயன்படுத்திப் பொருத்தப்பட்டது. ஆண்மை மற்றும் ஆண் கருவுறுதலுக்குக் காரணமான பால் நிர்ணய பகுதி ஒய் புரதம் மற்றும் இதனுடன் தொடர்புடைய மரபணுக்களை மற்றொரு நிறப்புரிகைக்கு நகர்த்துவதற்கான சாத்தியத்தையும் இவர் அறிமுகப்படுத்தினார். இதை இவர் "அதோனிசு நிறப்புரி" என்று குறிப்பிடுகிறார். இது XX மரபுத்திரி அமைப்பு மூலம் வளமான ஆண்களை உருவாக்குகிறது.

மேலும் பார்க்கவும்
------------------

* பால்குறி நிறப்புரி

மேற்கோள்கள்
-----------

1. ↑  Williams KJ. Adam’s curse A future without men. J Clin Invest. 2004 Oct 1;114(7):870. doi: 10.1172/JCI23258. PMCID: PMC518678.
2. ↑  Bryan Sykes (2004). *Adam's Curse: A Future Without Men*. Norton & Company. பக். 318. பன்னாட்டுத் தரப்புத்தக எண்:0393058964.

* Sykes, Bryan (2003), *Adam's Curse: A Future Without Men*, Bantam, ISBN 0-593-05004-5

வெளி இணைப்புகள்
---------------

* *டெய்லி டெலிகிராப்பில்* இருந்து *ஆதாமின் சாபம்* பற்றிய விமர்சனம்
* *தி ஜர்னல் ஆஃப் கிளினிக்கல் இன்வெஸ்டிகேஷனில் ஆதாமின் சாபம் பற்றிய விமர்சனம்*
*அனாசு அகுடா முட்டைகள்*
**ஊசிவால் வாத்து** (Northern Pintail - *Anas acuta*) வட அமெரிக்கா, ஐரோப்பா, ஆசியா கண்டங்களில் இனப்பெருக்கம் செய்து பல்வேறு இடங்களுக்கும் வலசை போகும் ஒரு வாத்து. குளிர் காலத்தில் தென்னிந்தியாவுக்கு வலசை வருகின்றன, என்றாலும் கேரளத்தின் கடற்கரைப் பகுதிகளில் இவற்றைக் காண இயலாது.

விளக்கம்
--------

இவை வீட்டு வாத்தைவிடச் சிறியவை. சுமார் 65 செ.மீ நீளமிருக்கும். இவற்றின் அலகு ஈய நிறத்திலும், விழிப்படலம் பழுப்பாகவும், கால்கள், கருப்பு நிறத்தில் இருக்கும். இந்தப் பறவைகளில் ஆண், பெண் பறவைகளுக்கு இடையில் குறிப்பிடதக்க வேறுபாடுகள் உள்ளன.

ஆண்பறவையின் உடலின் மேற்பகுதி கருஞ்சாம்பல் நிறத்தில் இருக்கும். தலை சாக்லெட் நிறத்தில் இருக்கும். தலையில் இருந்து இரு பக்கங்களிலும் வெள்ளை பட்டைகள் கீழ்நோக்கிச் சென்று கழுத்து வெள்ளையோடு சேரும். மார்பு, வயிறு ஆகியவை வெண்மையாக இருக்கும். இவற்றின் கூரிய நீண்ட வால் இவற்றை நன்கு அடையாளம் காண உதவுகிறது.

பெண் பறவையின் உடலின் மேற்பகுதி பழுப்பும் வெளிர் மஞ்சளுமான சிறு வட்டங்களைக் கொண்டிருக்கும். இதற்கு ஆண் பறவைக்கு உள்ளது போன்ற நீண்ட கூரிய வால் கிடையாது.

நடத்தை
------

ஆணும் பெண்ணும் இணையாகவோ அல்லது சிறு கூட்டமாகவோ நாணல் புதர் நிறைந்த ஏரிகளில் திரியக்கூடியன. பிற வாத்துகளோடு கலந்தும் காணப்படும். இவை தானியங்களையும், தாவரப் பொருட்களையும் முதன்மை உணவாக கொள்கின்றன.

மேற்கோள்கள்
-----------

1. ↑  பன்னாட்டு பறவை வாழ்க்கை (2013). "*Anas acuta*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 37-38.
**வண்ணச் சிரிப்பான்** (*Variegated laughingthrush*)(*துரோகலோப்டெரான் வெரைகேட்டம்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது இந்தியத் துணைக்கண்டத்தின் வடக்குப் பகுதிகளில் மட்டுமே காணப்படும் அகணிய உயிரி. இது முதன்மையாக இமயமலையின் தாழ் நிலப் பகுதியிலிருந்து நடுத்தர உயரப் பகுதி வரை காணப்படுகிறது. வண்ணச் சிரிப்பான் பூட்டான், இந்தியா, நேபாளம் மற்றும் திபெத் முழுவதும் காணப்படுகிறது.

விளக்கம்
--------

வண்ணச் சிரிப்பான் நடுத்தர அளவிலான சிரிப்பான் ஆகும். இது பொதுவாக 24-16 சென்டிமீட்டர் நீளமும் 57-79 கிராம் எடையும் கொண்டது. இதன் இரண்டு துணையினங்களின் தொண்டையின் மையத்தில் ஒரு கருப்பு பட்டையைக் கொண்டுள்ளன. ஒட்டுமொத்த ஆலிவ் நிறத்தில் தடிமனா தோற்றத்தில் காணப்படும். பெரிய வாலானது வெள்ளை முனையுடன் சாம்பல் முன் பட்டையுடன் காணப்படும். வெளிப்புற வாலிறகின் நிறம் துணையினங்களில் மாறுபடும். *து. வெ. வெரைகோட்டத்தில்* இலவங்கப்பட்டை நிற நுனியில் பெரிய உறைகள் மற்றும் கருப்பு முதன்மை மறைப்புகளுடன் தனித்துவமான மஞ்சள் முதன்மை மற்றும் இரண்டாம் நிலை இறகுகளைக் கொண்டுள்ளது. *து. வெ. வெரைகோட்டம்* மஞ்சள் வெளிப்புற வாலிறகினைக் கொண்டுள்ளது. அலகினைச் சுற்றியுள்ள பகுதி கண் வரை கருப்பு நிறமாக இருக்கும். இது வெள்ளை நிற கண் வளையத்துடன் பிரிக்கப்படுகிறது. கீழ்த்தாடையின் அடிப்பகுதியில் உள்ள சிறகு வெண்மையாக மங்கிக் காணப்படும். பழுப்பு நிற தலையில் சாம்பல் நிற கிரீடத்துடன் கூடிய நெற்றியைக் கொண்டுள்ளது.

*து. வெ. சிமைல் என்பது* *து. வெ. வெரைகோட்டத்தைப்* போன்றது. இது சாம்பல் முதன்மை மற்றும் இரண்டாம் நிலை இறகுகள் மற்றும் சாம்பல் வெளிப்புற வாலிறகினைக் கொண்டுள்ளது. கீழ் தாடையைச் சுற்றியுள்ள பகுதி இந்த துணையினத்தில் வெண்மையாகவும், நெற்றியில் உள்ள மெருகு தோல் மிகவும் மந்தமாகவும் இருக்கும்.

படங்கள்
-------

* படம், கொளல்ட் மற்றும் கார்ட்படம், கொளல்ட் மற்றும் கார்ட்
* குலு மாணாலி மாவட்டம், இமாச்சலப் பிரதேசம்குலு மாணாலி மாவட்டம், இமாச்சலப் பிரதேசம்
* குலு மாணாலியில்குலு மாணாலியில்

மேற்கோள்கள்
-----------

1. ↑  BirdLife International (2016). "*Trochalopteron variegatum*". *IUCN Red List of Threatened Species* **2016**: e.T22715741A94466825. doi:10.2305/IUCN.UK.2016-3.RLTS.T22715741A94466825.en.. பார்த்த நாள்: 16 November 2021.
2. ↑  Collar, Nigel; Robson, Craig (2020). Del Hoyo, Josep; Elliott, Andrew; Sargatal, Jordi et al.. eds (in en). *Variegated Laughingthrush (Trochalopteron variegatum)*. doi:10.2173/bow.varlau1.01.. பார்த்த நாள்: 2019-11-18.

* பேர்ட் லைஃப் இன்டர்நேஷனல் 2004. கர்ருலாக்ஸ் வேரிகேடஸ். 2006 IUCN அச்சுறுத்தப்பட்ட உயிரினங்களின் சிவப்பு பட்டியல். 25 ஜூலை 2007 அன்று பதிவிறக்கம் செய்யப்பட்டது.

| உயிரின வகைப்பாட்டுஇனங்காட்டிகள் |
| --- |
| *Trochalopteron variegatum* | 
* விக்கித்தரவு: Q27075533
* விக்கியினங்கள்: Trochalopteron variegatum
* Avibase: 9779E4D31E16D201
* BirdLife: 22715741
* ஈபேர்டு: varlau1
* GBIF: 6101135
* iNaturalist: 339864
* ITIS: 916120
* IUCN: 22715741
* என்.சி.பி.ஐ: 201315
* Xeno-canto: Trochalopteron-variegatum

 |
| *Garrulax variegatus* | 
* விக்கித்தரவு: Q3315597
* Euring: 13890
* GBIF: 2493452
* iNaturalist: 339864
* IRMNG: 10593029
* ITIS: 560210

 |
**ஆர். ஜி. சந்திரமோகன்** தமிழ்நாட்டைச் சேர்ந்த முதல் தலைமுறை தொழில் முனைவோர்களில் (*entrepreneur*) முக்கியமான ஒருவர் ஆவார். பால் மற்றும் தாவர பொருள் தயாரிப்பு நிறுவனமான ஹட்சன் நிறுவனத்தை நிறுவியவர். இந்நிறுவனத்தின் முக்கிய வணிகப்பொருட்கள் ஆரோக்யா பால், அருண் ஐஸ்க்ரீம், கோமாதா பால், ஹட்சன் நெய் போன்றவை ஆகும்.

வாழ்க்கை
--------

சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில் நாடார் சமூகத்தில் பிறந்தார். தன் குடும்பத்தை கவனிப்பதற்காக தன் இளவயதிலேயே கல்வியை இடையில் விட்டுவிட்டார். 1970-ல் தன் குடும்ப சொத்துக்கள் சிலவற்றை விற்று, அதன்மூலம் கிடைத்த ரூபாய் 13,000-தில் ஆர். ஜி. சந்திரமோகன் அன் கோ. என்ற நிறுவனத்தை நிறுவினார். 1986-ல் இது 'ஹட்சன் விவசாய பொருட்கள் தயாரிப்பு நிறுவனம்' (ஆங்கிலம்: Hutsun Agro Products Ltd) என்று பெயர் மாற்றி நிறுவப்பட்டது. 2002-லிருதந்து இவரது மகன் சத்யன் இந்நிறுவனத்தின் செயற்குழு இயக்குனராக இருக்கிறார்.

எழுதியுள்ள புத்தகங்கள்
----------------------

இனி எல்லாம் ஜெயமே - சுயமுன்னேற்ற நூல்.

வெளி இணைப்புகள்
---------------

ஹட்சனின் அதிகாரப்பூர்வ இணையதளம்

உசாத்துணைகள்
------------

1. ↑  "ஆர். ஜி. சந்தரமோகனுடனான சிஃபி இணையதளத்தின் நேர்காணல் (ஆங்கிலத்தில்)". 2007-05-06 அன்று மூலம் பரணிடப்பட்டது. 6 மார்ச் 2013 அன்று பார்க்கப்பட்டது. Unknown parameter `|=` ignored (உதவி)
**சுவாமி நாராயண் அக்சர்தாம்** (**Swaminarayan Akshardham**) இந்தியாவின் குஜராத் மாநிலம், காந்திநகர் மாவட்டம், காந்திநகரில் சுவாமி நாராயணுக்கு 2 நவம்பர் 1992 அன்று அர்ப்பணிக்கப்பட்ட இந்துக் கோவில் ஆகும்.சுவாமி நாராயண் அக்சர்தாம் கோயில் வளாகம் 23 ஏக்கர் பரப்பளவில், 6,000 மெட்ரிக் டன் இளஞ்சிவப்பு மணற்கற்களால் கட்டப்பட்டது.

இக்கோயில் வளாகம் 108 அடி உயரம், 131 அடி அகலம், 240 அடி நீளம், 97 அழகிய தூண்கள், 17 குவிமாடங்கள், 8 உப்பரிகைகள், 264 சிற்பங்கள் கொண்டது. இக்கோயில் கட்டிடக் கலை இந்து சமய [[வேதம்]வேதங்கள் அடிப்படையில் கட்டப்பட்டதால், இரும்பு போன்ற உலோகங்கள் பயன்படுத்தப்படவில்லை. இதன் 20 அடி நீளம் கொண்ட உத்திரங்கள் ஒவ்வொன்றும் 5 டன் எடை கொண்டது. 

இக்கோயில் மூலவரான சுவாமி நாராயண் திருவுருச் சிலை, 3 அடி உயர மேடை மீது நிறுவப்பட்டுள்ளது. இக்கோயிலின் நான்கு மூலைகளில் சுவாமி நாராயணின் சீடர்களின் சனனதிகள் உள்ளது.இக்கோயிலின் முதல் தளத்தில் அமைந்த விபூதி மண்டபம், தாமரை வடிவத்தில் அமைக்கப்பட்டுள்ளது. பிரசாதி மண்டபம் எனும் அடித்தளம் சுவாமி நாராயணின் வாழ்க்கையை விளக்கும் சிற்பங்களைக் கொண்டுள்ளது.

தீவிரவாத தாக்குதல்
------------------

முதன்மைக் கட்டுரை: அக்சர்தாம் கோயில் தாக்குதல்
சுவாமி நாராயண் கோயிலில் 24 செப்டம்பர் 2002 அன்று மாலை முதல் 25 செப்டம்பர் 2002 காலை வரை, பாகிஸ்தான் நாட்டு லஷ்கர்-ஏ-தொய்பா மற்றும் ஜெய்ஸ்-இ-முகமது இயக்க தீவிரவாதிகள் புகுந்து நடத்திய துப்பாக்கிச் சூட்டிலும், குண்டு வீச்சிலும் 33 பொதுமக்கள் கொல்லப்பட்டனர் மற்றும் 70 பேர் காயமடைந்தனர்.   தகவலறிந்து சம்பவ இடத்திற்கு வந்த குஜராத் காவல் துறையினரும், தேசிய பாதுகாப்பு படையினரும் நடத்திய எதிர்தாக்குதலில், லஷ்கர்-ஏ-தொய்பா மற்றும் ஜெய்ஷ் சே முகமது இயக்கத்தின் தீவிரவாதிகள் முர்துசா ஹபீஸ் யாசின் மற்றும் அஷ்ரப் அலி முகமது பரூக் ஆகிய இருவரும் சுட்டுக் கொல்லப்பட்டனர். இந்த எதிர் தாக்குதலில் மூன்று பாதுகாப்பு படையினரும் கொல்லப்பட்டனர்.

இதனையும் காண்க
--------------

* சுவாமி நாராயண்
* அக்சர்தாம் (புது தில்லி)
* அக்சர்தாம் கோயில் தாக்குதல்

மேற்கோள்கள்
-----------

1. ↑  "Akshardham Gandhinagar". *BAPS Swaminarayan Bliss*. 2003.
2. ↑  Makarand R. Paranjape (1 June 2013). *Acts of Faith: Journeys to Sacred India*. Hay House, Inc. பக். 108–. பன்னாட்டுத் தரப்புத்தக எண்:978-93-81398-35-7. .
3. ↑  "Akshardham Monument". BAPS Swaminarayan Sanstha. 1999. 2015-03-15 அன்று பார்க்கப்பட்டது.
4. ↑  GB Parliament, House of Commons. *Terrorism and Community Relations: Oral and written evidence*.
5. ↑  "Terrorist Attack on Akshardham". 2002-09-25. 2015-03-15 அன்று பார்க்கப்பட்டது.
6. ↑  "Gujarat HC upholds death sentence for Akshardham attackers". *The Economic Times*. 2 June 2010.. பார்த்த நாள்: 15 June 2014.
7. ↑  Williams, Raymond (2004). *Williams on South Asian Religions and Immigration: Collected Works*. England: Ashgate. பன்னாட்டுத் தரப்புத்தக எண்:0754638561.
8. ↑  "Temple Carnage: Terrorist Attack on Akshardham". *Swaminarayan.org*.

வெளி இணைப்புகள்
---------------

* Akshardham Gandhinagar Website
* Akshardham Delhi Website
* BAPS Swaminarayan Sanstha (Organization responsible for the creation of Akshardham)
* BAPS Charities (Charitable arm of BAPS responsible for part of the complex)
பெண் பறவை கல்கத்தாவில்
**சிவப்புச் சில்லை** (Red Munia) என்பது ஒருவகைப் பறவையாகும். இது ஆசியா கண்டத்தின் சில பகுதிகளில் காணப்படுகிறது. இது சிட்டுக் குருவியின் இயல்புகளுடன் ஒத்திருக்கும். கூட்டம் கூட்டமாக இரை மேயக்கூடியது.

விளக்கம்
--------

10 செ.மீ. உள்ள இப்பறவை அளவில் சிட்டுக்குருவியைவிட சிறியது. ஆண்பறவையும் பெண்பறவையும் ஒன்றுபோல காணப்படும். இதன் உடல் தவிட்டு நிறத்துடனும், அதில் சில வெள்ளைப் புள்ளிகளுடனும் காணப்படும். இப்பறவையின் அலகு, பிட்டம் ஆகியன இரத்தச் சிவப்பு நிறத்திலும் இருக்கும். கூடுகட்டும் காலத்தில் ஆண்பறவை படத்தில் உள்ளது போல சிவப்பு நிறத்திற்கு மாறிவிடும்.

காணப்படும் பகுதிகள்
-------------------

தமிழ்நாட்டின் கிழக்குக் கடற்கரை சார்ந்த மாவட்டங்களில் காணப்படுவதில்லை. திருச்சி, மதுரை, கோவை மாவட்டங்களில் ஆங்காங்கே காணலாம். தென் மாவட்டங்களில் இதன் இருப்பு பற்றிய விவரம் தெளிவற்றதாக உள்ளது. கடை வீதிகளில் பறவைகளைக் கூண்டுகளில் அடைந்து விற்போர் இதனையும் இதனை அடுத்த சில்லைகளையும் விற்பனை செய்வது நகரங்களில் பரவலாகக் காணப்படுகிறது.

உணவு
----

இணையாகவோ 30 வரையான சிறு குழுவாகவோ பிற சில்லைகளுடன் சேர்ந்து புல் வெளிகளிலும், விளை நிலங்களிலும் இரைதேடும். கரும்பு வயல்களின் மேலமைந்த மின் கம்பிகளில் காணலாம். இது இரவில் நாணல் புதர்களிலும் கரும்புத் தோட்டங்களிலும் சென்று அடையும் புல் விதைகளும் சிறு தானியங்களையும் உணவாகக் கொள்ளும். இது பறக்கும்போது குரல் கொடுத்தவாறு இருக்கும்.

இனப்பெருக்கம்
-------------

ஆண்டு முழுதும் இதன் கூடுகளைக் காணலாம். புல்லைக் கொண்டு பந்து வடிவிலான கூட்டினைப் பக்கவாட்டில் அமைந்த நுழைவாயிலோடு அமைத்து 6 முதல் 10 முட்டைகள் வரையிடும்.

படங்கள்
-------

* 
* 
*

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Amandava amandava*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Amandava amandava***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Amandava amandava***

* Photos and videos The Internet Bird Collection
* BirdLife International species factsheet பரணிடப்பட்டது 2007-09-29 at the வந்தவழி இயந்திரம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q73741
* விக்கியினங்கள்: Amandava amandava
* ADW: Amandava\_amandava
* Avibase: F30FC757798C8A9B
* BirdLife: 22719614
* ஈபேர்டு: redava
* EUNIS: 101286
* Euring: 20250
* Fauna Europaea: 97453
* Fauna Europaea (new): 0ad454a9-6330-4836-9374-1172ca1ad638
* GBIF: 2493698
* iNaturalist: 13959
* IRMNG: 10766631
* ITIS: 179606
* IUCN: 22719614
* NBN: NHMSYS0001689381
* என்.சி.பி.ஐ: 247729
* Neotropical: redava
* Species+: 5710
* uBio: 2328642
* Xeno-canto: Amandava-amandava

 |
**வரிச்சியூர்** என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், வரிச்சியூர் ஊராட்சியில் அமைந்த ஒரு சிற்றூர் ஆகும்.

அமைவிடம்
--------

கடல் மட்டத்திலிருந்து சுமார் 168 மீட்டர் உயரத்தில், 9°54′37″N 78°15′24″E﻿ / ﻿9.9102°N 78.2568°E﻿ / 9.9102; 78.2568 என்ற புவியியல் ஆள்கூறுகள் கொண்டு வரிச்சியூர் புறநகர்ப் பகுதி அமைந்துள்ளது.

வரிச்சியூர் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது. வரிச்சியூர், மதுரை - தொண்டி மாநில நெடுஞ்சாலை எண் 33ல் அமைந்துள்ளது. இக்கிராமம் மதுரையிலிருந்து 18 கி.மீ. தொலைவில் உள்ளது. 

இதனருகில் அமைந்த கிராமங்கள், குன்னத்தூர், களிமங்கலம், பூவந்தி, பூஞ்சுத்தி, சுண்ணாம்பூர், நாட்டார்மங்கலம், செங்கோட்டை மற்றும் இடையபட்டி ஆகும்.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, வரிச்சியூர் கிராமத்தின் மொத்த மக்கள் தொகை 2,338 ஆகும். அதில் ஒடுக்கப்பட்டோர் 111 (4.75%) ஆக உள்ளனர். சராசரி எழுத்தறிவு 81.26% ஆகும். வரிச்சியூரில் 594 வீடுகள் உள்ளன.

மேற்கோள்கள்
-----------

1. ↑
2. ↑  Varichiyur Population - Madurai, Tamil Nadu

வெளி இணைப்புகள்
---------------

* GeoHack - வரிச்சியூர்

* கூகுள் வரைபடத்தில் வரிச்சியூர் கிராமத்தின் வரைபடம்
பாட்டியும் பெயர்த்தியும்
ஒரு குழந்தை, அதன் தாய், தாய்வழிப் பாட்டி, கொள்ளுப்பாட்டி (அல்லது "பூட்டி"). ஒரு குடும்பத்தின் நான்கு தலைமுறையைச் சேர்ந்தவர்களைப் படம் காட்டுகிறது.
**தலைமுறை** என்பது உயிரினங்கள் ஒன்றிலிருந்து இன்னொன்று படிப்படியாகத் தோன்றி வளரும் முறையில் ஒவ்வொரு படியையும் குறிக்கும் சொல்லாகும். பெற்றோர் ஒரு தலைமுறையைச் சேர்ந்தவர்களாக இருக்கும்போது அவர்களுக்குப் பிறக்கும் பிள்ளைகள் அடுத்த தலைமுறையைச் சேர்ந்தவர்கள் ஆகிறார்கள். அப் பிள்ளைகளுக்குப் பிறக்கும் பிள்ளைகள் அவ்விரு தலைமுறைகளினின்றும் வேறுபட்ட மூன்றாவது தலைமுறையினர் ஆகிறார்கள். ஒரு குறித்த மூதாதையிலிருந்து தோன்றும் ஒரு குடும்பக் கிளை அமைப்பில் இவ்வெவ்வேறு தலைமுறைகளை முதலாம், இரண்டாம் மூன்றாம் தலைமுறைகளாகத் தெளிவாக வரையறுக்க முடியும் என்று தோன்றினாலும் சில வேளைகளில் இது அவ்வளவு தெளிவாக இருப்பதில்லை. எடுத்துக்காட்டாகத் தாய்மாமனுக்குப் பெண்களை மணம் முடித்துக் கொடுக்கும் போது இரண்டு தலை முறைகளைச் சேர்ந்தவர்கள் இணைவதைக் காண முடிகிறது. இதனால் இவர்களுக்குப் பிறக்கும் குழந்தைகள் எந்தத் தலைமுறையைச் சேர்ந்தவர்கள் என்பதில் குழப்பம் ஏற்படும்.

பொதுவாக ஒரு சமுதாயத்தில் தலைமுறைகளைப் பற்றிக் குறிப்பிடும்போது, அது சமகாலத்தில் ஏறத்தாழ ஒரு குறிப்பிட்ட வயதெல்லைக்குள் வாழும் குழுவினரை அது குறிக்கிறது. இரண்டு தலைமுறைகளுக்கு இடையே உள்ள கால வேறுபாடு சமுதாயத்துக்குச் சமுதாயம் மாறுபடக்கூடும். குறைந்த வயதிலேயே திருமணம் செய்து கொள்ளும் சமுதாயங்களில் தலைமுறைகளுக்கு இடையேயுள்ள காலவேறுபாடு குறைவாக இருக்கும். மேற்கத்திய சமூகங்களில் இந்த வேறுபாடு ஏறத்தாழ 35 ஆண்டுகள் எனக் கூறப்படுகின்றது. பெண்கள் பொதுவாக ஆண்களிலும் குறைந்த வயதில் மணம் செய்து கொள்வதால் பெண்கள் வழியாக வரும் தலைமுறைகளுக்கு இடையேயான கால இடைவெளி குறைவாக இருக்கும்.
**மோசமான நடிகருக்கான தங்க ராஸ்பெரி விருது** வருடாந்திர தங்க ராஸ்பெரி விருதுகளில் ஒரு விருதாகும். விழாவின் முந்தைய ஆண்டின் மிக மோசமான நடிகருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.

அதிக முறை இவ்விருதை பெற்றவர்கள்
-------------------------------

 சில்வஸ்டர் ஸ்டலோன் மிக அதிகமான பரிந்துரைகள் (14), தொடர்ச்சியான பரிந்துரைகள் (9, 1984-1992 முதல்) மற்றும் வெற்றி (4) ஆகியவற்றிற்காக பதிவுகள் வைத்திருக்கிறார். 
**4 வெற்றிகள்** 

* சில்வெஸ்டர் ஸ்டாலோன்

**3 வெற்றிகள்** 

* கெவின் காஸ்ட்னர்
* ஆடம் சேண்ட்லர்

**2 வெற்றிகள்** 

* பாலி ஷோர்

அதிக முறை இவ்விருதுக்கு பரிந்துரைக்கப்பட்டவர்கள்
------------------------------------------------

|  |  |
| --- | --- |
| **14 முறை*** சில்வெஸ்டர் ஸ்டாலோன்

**11 முறை*** அடம் சான்ட்லர்

**7 முறை*** கெவின் கோஸ்ட்னர்

**6 முறை*** ஜான் ட்ரவொல்டா

**5 முறை*** நிக்கோலசு கேஜ்
* எடி மர்பி

**4 முறை*** பென் அப்பிலெக்
* ஜானி டெப்
* அர்னால்ட் ஸ்க்வார்ஜென்னெக்கர்
* புருஸ் வில்லிஸ்

**3 முறை*** டாம் க்ரூய்ஸ்
* வில் ஃபெர்ரல்
* அஷ்டன் கட்சர்
* கியேனூ ரிவீசு
* பர்ட் ரெனால்ட்சு
* ஸ்டீவன் சீகல்
 | **2 முறை*** கிரிஸ்டோபர் அட்கின்ஸ்
* ஜெரார்ட் பட்லர்
* அன்ட்ரூ டைசு கிளே
* ஜெமி டொர்னன்
* கியூபா குட்டிங் ஜூனியர்
* மைக் மையர்ஸ்
* ஜட் நெல்சன்
* ரையன் ஓ நீல்
* அல் பாசினோ
* ராபர்ட் பட்டின்சன்
* பிரின்ஸ்
* ராப் சிகிநைடர்
* பாலி சோர்
* பென் ஸ்டீல்லர்
* மார்க் வால்பெர்க்
 |

அமெரிக்க ஜனாதிபதி - மோசமான நடிகர்
---------------------------------

அமெரிக்க ஜனாதிபதியாக உள்ள டொனால்ட் டிரம்ப் 39ஆவது தங்க ராஸ்பெரி விருதுகள் விழாவில் மோசமான நடிகர் விருதைப் பெற்றுள்ளார். இவர் பேரன்ஹீட் 11/9 மற்றும் டெத் ஆப் தி நேஷன் ஆகிய படத்திற்காக இவ்விருதைப் பெற்றார். இவர் 1991ல் மோசமான துனை நடிகருக்கான தங்க ராஸ்பெரி விருது பெற்றுள்ளார் என்பது குறிப்பிடத்தக்கது.

மேற்கோள்கள்
-----------

1. 1 2 3 4 5 6 7 8 9 10 11  "404 - Page Not Found". 31 October 2016 அன்று பார்க்கப்பட்டது.
2. ↑
3. ↑
4. ↑
**பேர்டினண்ட் ஃபிறீஹெர் வொன் ரிச்தோஃபென்** (*Ferdinand Freiherr von Richthofen* 1833 - 1905), ஜெர்மன் நாட்டைச் சேர்ந்த ஒரு புவியியலாளரும், பயண ஆர்வலரும், அறிவியலாளரும் ஆவார். இவர் ஜெர்மனியில் கார்ல்ஸ்ரூஹே (Karlsruhe) என்னுமிடத்தில் பிறந்தார். பெர்லின் நகரில் கல்வி கற்றார். 1860ஆம் ஆண்டில், *யூலென்பர்க் பயணம்* (Eulenburg Expedition) எனப்பட்ட பயணத்தில் சேர்ந்து, 1860க்கும், 1862க்கும் இடையில், இலங்கை, ஜப்பான், தாய்வான், செலெபெஸ், ஜாவா, பிலிப்பைன்ஸ், சீயாம், பர்மா ஆகிய நாடுகளுக்குச் சென்றார். 1862க்கும், 1868க்கும் இடையில், ஐக்கிய அமெரிக்காவில், கலிபோர்னியாவில் தங்க வயல்களைக் கண்டு பிடிக்கும் பணியில் நிலவியலாளராகப் பணி புரிந்தார். இதன் பின்னர் பல தடவை சீனா, ஜப்பான், ஜாவா, பர்மா முதலிய நாடுகளில் பயணம் செய்துள்ளார் (செலவாகச் சென்றுள்ளார்).

இவர், புவியியல், நிலவியல், பொருளியல், இனவியல் (ethnology) தொடர்பான தனது ஆய்வுகளை, நிலப்படத் தொகுதியுடன் மூன்று தொகுதிகளாக வெளியிட்டுள்ளார்மேற்கோள் தேவை.

இவர், 1875 இல் பொன் (பான்) பல்கலைக்கழகத்தில் நிலவியல் பேராசிரியராகப் பணியாற்றினார். 1883 இலும், 1886 இலும் முறையே லீப்சிக் பல்கலைக்கழகம், பெர்லினில் உள்ள பிறீட்ரிக் வில்ஹெல்ம் பல்கலைக்கழகம் ஆகியவற்றில் புவியியல் பேராசிரியராகவும் கடமையாற்றியுள்ளார்.

இவர் பெர்லினில் 1905ம் ஆண்டு இறந்தார்.
**சூறாவளி ஐலா** (*Cyclone Aila*) என்பது 2009 ஆம் ஆண்டில் வடக்கு இந்தியப் பெருங்கடல் பகுதியில் ஏற்பட்ட இரண்டாவது வெப்பவலயச் சூறாவளி ஆகும். இது இந்தியாவின் கொல்கத்தாவின் தெற்கே 950 கிலோமீட்டர்கள் (590 மைல்கள்) தொலைவில் 2009 மே 21 ஆம் நாள் உருவாகியது. அடுத்த இரு நாட்களில் மே 23 இல் அது வெப்பவலயச் சூறாவளியாக உருக்கொண்டது. மே 25 ஆம் நாள் வரை மொத்தம் 212 பேர் உயிரிழந்து ஐநூறிற்கும் அதிகமானோர் காணாமல் போயுள்ளனர். 650,000 பேர் தமது இருப்பிடங்களை இழந்துள்ளனர்.

தாக்கங்கள்
----------

### இந்தியா

இந்தியாவில் குறைந்தது 82 பேர் கொல்லப்பட்டு. மேலும் பலர் மழை, வெள்ளம் காரணமாக வீடுகளை இழந்துள்ளனர். 

### வங்காள தேசம்

இந்தியாவின் எல்லைக்கருகிலுள்ள ஹில்னா என்னும் கரையோர மாவட்டமே இச் சூறாவளியினால் கடுமையாகப் பாதிக்கப்பட்டிருப்பதாகத் தெரிவிக்கப்படுகிறது. இங்கிருந்த கிட்டத்தட்ட 50 ஆயிரம் குடிசைகளும் மண் வீடுகளும் கடல்அலையில் அடித்துச் செல்லப்பட்டன. மணித்தியாலத்திற்கு 90 கிலோ மீட்டர் வேகத்தில் வீசிய இச் சூறாவளியினால் கொய்ரா மாவட்டத்தில் 20,000 வீடுகள் முற்றாக அழிவடைந்துள்ளன.

மேற்கோள்கள்
-----------

1. ↑  West Bengal: Cyclone toll rises to 45, rescue ops begin
2. ↑  21 killed, over a lakh hit as cyclone Aila strikes
3. ↑  [ பரணிடப்பட்டது 2004-03-31 at the வந்தவழி இயந்திரம் Aila claims 29 in B
4. ↑  பங்களாதேஷை தாக்கிய சூறாவளியால் 90 இற்கும் அதிகமானவர்கள் உயிரிழப்பு
[*தொடர்பிழந்த இணைப்பு*]

வெளி இணைப்புகள்
---------------

* RSMC புது தில்லி பரணிடப்பட்டது 2015-05-17 at the வந்தவழி இயந்திரம்
* Joint Typhoon Warning Center பரணிடப்பட்டது 2009-08-26 at the வந்தவழி இயந்திரம்
**காலத்தியா தேசிய பூங்கா** *(Galathea National Park)* என்பது இந்தியாவின் ஆட்சிப்பகுதிக்கு உட்பட்ட ஒன்றியப் பிரதேசமான  அந்தமான் நிக்கோபார் தீவுகளில் அமைந்துள்ள ஒரு தேசிய பூங்காவாகும். கிழக்கு இந்திய பெருங்கடலில் (வங்காள விரிகுடா) பரவியிருக்கும் நிக்கோபார் தீவுகளில், கிரேட் நிக்கோபார் தீவில் இத்தேசியப்ப்பூங்கா அமைந்துள்ளது.

இந்தப் பூங்காவின் மொத்த பரப்பளவு 110 சதுர கிலோமீட்டர் ஆகும். இப்பூங்கா 1992 ஆம் ஆண்டு இந்திய அரசிதழில் இந்திய தேசியப் பூங்காவாக அறிவிக்கப்பட்டது. கிரேட் நிக்கோபார் உயிர்க்கோளக் காப்பகத்தின் ஒரு பகுதியாக உள்ள காலத்தியா தேசிய பூங்காவுடன் பெரிய கேம்ப்பெல் விரிகுடா தேசியப் பூங்காவும் இடம்பெற்றுள்ளது. இவ்விரண்டு பூங்காக்களுக்கும் இடையில் பாதுகாக்கப்பட்ட வனப்பகுதி அமைந்துள்ளது. 

இப்பூங்காவில் தனிச்சிறப்பு மிக்க அரிய தாவரம் மற்றும் விலங்கினங்கள் காணப்படுகின்றன. புவியியல் காரணங்களால் இவற்றில் பல இத்தீவுகளுக்கு மட்டுமே உரியனவாக உள்ளன.

தாவரவளம்
--------

பெரும்பாலும் வெப்பமண்டல மற்றும் துணை வெப்பமண்டல ஈரமான அகன்றயிலைத் தாவர வகை காடுகளைக் கொண்டுள்ளது.

விலங்குவளம்
-----------

தேங்காய் நண்டு அல்லது பெரும் கொள்ளைக்காரன் நண்டு, பெரும்பாத கோழியின வகையான மெகாபோடெ பறவைகள் மற்றும் நிக்கோபார் புறாக்கள் முதலியன இப்பூங்காவில் காணப்படும் குறிப்பிடத்தக்க விலங்கினங்கள் ஆகும்.

சென்றடையும் வழி
---------------

அந்தமான் நிக்கோபார் தீவுகளில் ஒரேயொரு விமான நிலையம், போர்ட் பிளேர் மட்டுமே உண்டு. சென்னை மற்றும் கொல்கத்தா நகரங்களில் இருந்து போர்ட் பிளேருக்கு தினசரி விமானங்கள் உள்ளன. விமானத்தில் பயண நேரம் 2 மணி நேரங்களாகும்.

பெரும் கொள்ளைக்காரன் நண்டு அல்லது தேங்காய் நண்டு
மெகாபொடெ
நிக்கோபார் புறா

மேற்கோள்கள்
-----------

1. ↑  "Galathea National Park". 6 February 2013 அன்று பார்க்கப்பட்டது.

இவற்றையும் காண்க
----------------

* இந்தியாவிலுள்ள தேசியப் பூங்காக்கள்
மூங்கில் கோழி சமைக்கப்படுகிறது
**மூங்கில் கோழிக்கறி** (Bamboo chicken) என்பது நாட்டுக்கோழிக்கறி அல்லது வெள்ளைக்கோழிக்கறியை மூங்கிலின் இரண்டு கணுக்களின் இடைப்பட்ட உருளை பகுதியில் மசாலா கலவையுடன் திணித்து நெருப்பில் எண்ணெய் இல்லாமல் சமைக்கும் கறியே மூங்கில் கோழிக்கறி ஆகும்.

தோற்றம்
-------

இது ஆந்திர மாநிலம், விசாகப்பட்டினம் மாவட்டப் பகுதியில் உள்ள அரக்கு பள்ளத்தாக்கு மலைப்பகுதி மக்களின் உணவு வகை ஆகும்.

மூங்கில் கோழிக்கறி

தேவையான பொருள்கள்
-----------------

1. தோல் நீக்கிய கோழிக்கறி சிறு சிறு துண்டுகளாக வெட்டியது,
2. நறுக்கிய வெங்காயம்,
3. நறுக்கிய பச்சை மிளகாய்,
4. இங்சி பூண்டு விழுது
5. பட்டை இலவங்கம் கசகசா மல்லி ஆகியவற்றை நன்கு அரைத்துக்கொள்ளவும்,
6. தேவையான அளவு உப்பு.

செய்முறை
--------

கறி மற்றும் மசாலாக்கலவையை நன்கு கலந்து கொள்ளவும் தேவைப்பட்டால் சிறிது நீர் சேர்க்கலாம், இந்த கலவையை ஒரு மணி நேரம் ஊறவைக்கவும். மூங்கிலின் ஒரு பக்கம் கணுவும் மறுபக்கம் திறந்தும் உள்ளபடி வெட்டிக்கொள்ளவும், திறந்த பக்கம் வழியாக ஊறிய கறிக் கலவையை திணிக்கவும், திறந்த பகுதியை வாழை இலை கொண்டு மூடவும்.
இந்த மூங்கிலை நெருப்பின் மீது வைத்து 45 நிமிடங்கள் வைத்து வேக வைக்கவும். சுவையான மூங்கில் கோழிக்கறி தயார். எண்ணெய் இல்லாமச் சமைப்பது இதன் சிறப்பு.

சான்றுகள்
---------

1. ↑  "This dish is prepared by tribal people of India". 2016-04-25 அன்று மூலம் பரணிடப்பட்டது. 2018-01-06 அன்று பார்க்கப்பட்டது.
2. ↑  Posted by md zakirabegum mohammed a (2014-01-30). "DELICIOUS FOOD : How to make bamboo chicken". Zaakira786-tastyfoods.blogspot.com. 2016-03-29 அன்று பார்க்கப்பட்டது.
மாஸ்கோ வில்லா குடிசை, விக்டோரியன் அல்ப்ஸ், ஆஸ்திரேலியா
**நாட்டார் கட்டிடக்கலை** என்பது, உள்ளூரில் கிடைக்கும் வளங்களைப் பயன்படுத்தி, அவ்விடத்து மக்களின் தேவைகளை நிறைவேற்றும் விதத்தில் அவர்களாலேயே வளர்த்தெடுக்கப்பட்ட கட்டிடக்கலையாகும். மக்களின் தேவைகளையொட்டி வேண்டிய மாற்றங்களை உள்வாங்கி நீண்டகாலம் படிப்படியாக வளர்ந்துவருகின்ற காரணத்தினால், இக் கட்டிடங்கள் அப்பகுதியின், சூழல், பண்பாடு மற்றும் வரலாற்று சூழ்நிலைகளைப் பிரதிபலிப்பதாக அமைகின்றன. ஒரு காலத்தில், திருத்தமற்ற, மேம்பாடு அடையாத கட்டிடங்களாக ஆய்வாளர்களால் புறக்கணிக்கப்பட்ட இவை, இன்று பல ஆய்வாளர்களின் கவனத்தை ஈர்த்து வருகின்றன. 

கட்டிடக்கலை வரலாற்றில், உயர் பண்பாட்டுக்குரிய கட்டிடக்கலை மற்றும் பிற நாட்டார் கட்டடக்கலை அல்லாத வடிவங்களில் இருந்து நாட்டார் கட்டிடக்கலையை இலகுவில் வேறுபடுத்தி வரையறுக்க முடியும். உயர் பண்பாட்டுக்குரிய கட்டிடக்கலை மக்களின் தேவைகளையும் அவர்கள் பண்பாட்டையும் நேரடியாக வெளிப்படுத்துவதில்லை. பொதுவாகக் கட்டுவிப்பவரின் வளத்தையும் வலுவையும் எடுத்துக்காட்டுவது அல்லது, வடிவமைப்பாளருடைய திறமையைக் காட்டுவதே அவ்வாறான கட்டிடக்கலையில் முக்கிய நோக்கமாக இருக்கும். இங்கே பரந்த மக்கள் கூட்டத்தின் பண்பாடு வெளிப்படுவதில்லை. மாறாக நாட்டுப்புறக் கட்டிடக்கலை நேரடியான மக்கள் பண்பாட்டின் வெளிப்பாடாக இருக்கிறது. இது மக்களுடைய தேவைகள், கனவுகள், பண்பாட்டுப் பெறுமானங்கள், வாழ்க்கை முறைகள், உலக நோக்கு என்பவற்றுக்குக் கொடுக்கப்பட்ட பொருண்ம (physical) உருவம் ஆகும். 

நாட்டார் கட்டிடக்கலை பெரும்பாலும் வீடுகளையும் அவற்றோடொத்த கட்டிடங்களையுமே உள்ளடக்குகிறது. பெரிய கோயில்கள், அரண்மனைகள் போன்றவற்றையும் உள்ளடக்கும் மரபுவழிக் கட்டிடக்கலை இதனிலும் வேறுபட்டது.

இவற்றையும் பார்க்கவும்
----------------------

* உலகின் நாட்டார் கட்டிடக்கலைக்கான கலைக்களஞ்சியம்

எடுத்துக்காட்டுப் படங்கள்
-------------------------

* பிரித்தானிய விக்டோரியன் தெருவொன்றுபிரித்தானிய விக்டோரியன் தெருவொன்று
* இக்லூஇக்லூ
* அமெரிக்காவின் ஃபோர்ஜ் பள்ளத்தாக்கிலுள்ள மரவீட்டின் மாதிரிஅமெரிக்காவின் ஃபோர்ஜ் பள்ளத்தாக்கிலுள்ள மரவீட்டின் மாதிரி
* காம்ஃபோர்ட் ஸ்டார் இல்லம், கில்ட்ஃபோர்ட், நியூஹேவன் கவுண்டி, கானெக்டிகட்.காம்ஃபோர்ட் ஸ்டார் இல்லம், கில்ட்ஃபோர்ட், நியூஹேவன் கவுண்டி, கானெக்டிகட்.
* செம்பாவிலுள்ள பரண் வீடுகள், இந்தோனீசியாவிலுள்ள லிங்கா தீவிகளில் உள்ளது.செம்பாவிலுள்ள பரண் வீடுகள், இந்தோனீசியாவிலுள்ள லிங்கா தீவிகளில் உள்ளது.
* ஓர்ட்லர் ஆல்ப்ஸ், இத்தாலிஓர்ட்லர் ஆல்ப்ஸ், இத்தாலி
* டொஸ்-புலாக்கின் (Tos-Bulak) நாட்யம் விழாவில் யூர்ட் (Yurt) வீடு. டொஸ்-புலாக்கின் (Tos-Bulak) நாட்யம் விழாவில் *யூர்ட்* (Yurt) வீடு.
* அப்பாச்சே விக்கியுப்அப்பாச்சே விக்கியுப்

சான்றுகள்
---------

1. ↑  Paul Oliver (2003). *Dwellings*. London: Phaidon Press. பன்னாட்டுத் தரப்புத்தக எண்:0-7148-4202-8. .

வெளியிணைப்புகள்
---------------

விக்கிமீடியா பொதுவகத்தில்,  
 ***நாட்டார் கட்டிடக்கலை***   
என்பதின் ஊடகங்கள் உள்ளன. 

* நாட்டார் கட்டிடக்கலை மையம், பெங்களூரு (ஆங்கில மொழியில்)
* நாட்டார் கட்டிடக்கலை மன்றம் பரணிடப்பட்டது 2021-02-11 at the வந்தவழி இயந்திரம் (ஆங்கில மொழியில்)
* நாட்டார் கட்டிடக்கலை எடுத்துக்காட்டுகள் (ஆங்கில மொழியில்)
* நாட்டார் கட்டிடக்கலை மற்றும் நிலவமைப்புக் கட்டிடக்கலை ஆய்வுக்கையேடு – சூழலிய வடிவ நூலகம், கலிஃபோர்னியப் பல்கலைக்கழகம், பெர்கலி (ஆங்கில மொழியில்)
* இமாலய நாட்டார் கட்டிடக்கலை - பெர்லின் தொழில்நுட்பப் பல்கலைக்கழகம் (ஆங்கில மொழியில்)
**சுவரொட்டி கறி பிரட்டல்**, ஆட்டு மண்ணீரலில் (சுவரொட்டி) அதிகளவு இரும்புசத்து நிறைந்துள்ளது. குருதியில் இரும்புச்சத்து குறைந்தவர்களுக்கு இந்த ஆட்டு மண்ணீரல் எனப்படும் சுவரொட்டி கறி பிரட்டல் செய்து உண்டால் நன்மை பயக்கும்.

தேவையான பொருட்கள்
-----------------

ஆட்டு சுவரொட்டி ஒன்று (250 கிராம்), சின்ன வெங்காயம் 100 கிராம் மற்றும் பச்சை மிளகாய் - 3

அரைப்பதற்கு தேவையான பொருட்கள்
-----------------------------

தேங்காய்த்துண்டு 2, மிளகுத்தூள் ஒரு தேக்கரண்டி மற்றும் சீரகத்தூள் அரைத் தேக்கரண்டி

செய்முறை
--------

அரைப்பதற்கு தேவையான பொருட்களை விழுதாக அரைத்து வைத்துக் கொள்ளவேண்டும். பின் ஆட்டு சுவரொட்டியை நன்றாக நீரில் கழுவி வைத்துக் கொள்ள வேண்டும். சின்ன வெங்காயம் மற்றும் பச்சை மிளகாயை பொடியாக நறுக்கி வைத்துக்கொள்ளவேண்டும். கடாயை அடுப்பில் வைத்து, நல்லெண்ணெயை சற்று தூக்கலாக விட்டு சூடானதும் சுத்தம் செய்த ஆட்டு சுவரொட்டியை கடாயில் போட்டு நன்கு வதக்க வேண்டும். பிறகு பொடியாக நறுக்கிய சின்ன வெங்காயம், பச்சை மிளகாயுடன் சிறிது தண்ணீர் சேர்த்து கொதிக்க வேண்டும். சிறிது வாசம் வந்ததும் அரைத்த தேங்காய், மிளகு மற்றும் சீரக விழுதை சுவரொட்டியுடன் கலந்து பச்சை வாசம் போன பிறகு இறக்கி சூடு ஆறிய பின்னர் உண்ணலாம்.

மேற்கோள்கள்
-----------

1. ↑  "சுவரொட்டி கறி பிரட்டல்". 2019-10-28 அன்று மூலம் பரணிடப்பட்டது. 2019-10-28 அன்று பார்க்கப்பட்டது.
**அழுத்த சோதனைகள்** வெவ்வேறு அழுத்த நிலைகளில் பொருள்களின் பண்புகள் எவ்வாறு மாறுபடுகின்றன என்பதை அறிய நமக்கு உதவுகிறது.சோதனைகளானது வெவ்வேறு அழுத்தங்களில் அதாவது குறைவழுத்தம் மற்றும் மிகை அழுத்தங்களில் நிகழ்த்தப்படுகிறது. உதாரணமாக நீரானது குறைவழுத்தத்தில் குறை வெப்பநிலையிலேயே அதாவது 100 0C க்கு (0Celcius) குறைவான வெப்பநிலையிலேயே கொதிக்கிறது. அழுத்தத்தை குறைக்க வெற்றிட பம்புகளும், அதிகரிக்க பிஸ்டன் - உருளை அமைப்பும் பயன்படுத்தப்படுகிறது. இவ்வமைப்பை பயன்படுத்தி அழுத்தத்தை 5 ஜிகா பாஸ்கல் (GPa) வரை உயர்த்த இயலும். பிஸ்டனைப் பயன்படுத்தி கன அளவைக் குறைக்க அழுத்தம் உருளையினுள் உயர்கிறது. அழுத்தத்தைக் குறைக்க இருவேறு வகையான அழுத்தக் குறைப்பானகள் பயன்படுத்தப்படுகின்றன. வைரத்தைப் பயன்படுத்தி உருவாக்கப்படும் அழுத்தக் குறைப்பானானது அறிவியல் சோதனைகளிலும், வணிக அளவில் உயர் அழுத்த சோதனைகளிலும் பெயன்படுத்தப்படுகிறது. இவ்வமைப்பை பயன்படுத்தி 101 ஜிகா பாஸ்கல் வரை அழுத்தத்தை உயர்த்த இயலும். தற்போது மிகையாக 560 ஜிகா பாஸ்கல் வரை உயர்த்தி பொருளின் அளவை மிகச் சிறிதளவாக 10−5 மீட்டர் (meter) வரை கொண்டுவரப்பட்டுள்ளது.

மேற்கோள்கள்
-----------

1. ↑  caltech.edu - Multianvil
**அண்ணமார் சாமி கதை** அல்லது அண்ணமார் கதை அல்லது குன்றுடையான் கதை என்பது கொங்கு நாட்டில் வழங்கிய ஒரு நாட்டு கூத்து ஆகும். இக்கதையின் கதையியல், விரிவு, அழகியல் போன்ற அம்சங்களை கருதி இக்கதையை மகாபாரதம், இராமாயணம் போன்ற காப்பியங்களுடன் ஒப்பிடலாம் என்று இக்கதையை நுணுக்கமாக ஆய்ந்த பிரெண்டா பெக் என்ற தமிழியல் ஆய்வாளர் குறிப்பிடுகின்றார். மேலும் "கதையின் கருப்பொருளை ஆய்வு செய்வதன் மூலம் எதிர்ப்பு/எதிர் அழகியல் (oppositional asthetic) எனும் கருத்தாக்கதைக் காட்டுவதாக முன்வைக்கின்றார்".


|  |
| --- |
|  |
| **தமிழ் இயங்குபடம்** |
| அண்ணமார் சாமி கதை |
| இனிமே நாங்கதான் |
| புரட்சித் தலைவன் |
| சுல்தான் |
| எசுரேற் போய்சு |
| **நிறுவனங்கள்** |
| மாய விம்பம் |
| ஓச்சர் கலையகம் |
| தொகு |

இக்கதை இன்று வழக்கொழிந்து வரும் நிலையில் இவரின் "அண்ணமார் கதை" நூலும், இயங்குபடமும் முக்கிய ஆவணங்களாகத் திகழ்கின்றன. இக்கதை உடுக்கையடி பாடலாகவும், வேடம் தரித்து நடித்தும் பாடப்படுகிறது. கிராமப்புறங்களில் இன்றும் இக்கதை கூத்து வடிவில் நிகழ்த்தப்படுகிறது.

கதை மாந்தர்
-----------

* குன்றுடையான் (பேச்சு வழக்கில் குன்னுடையான்)
* தாமரை (குன்றுடையான் மனைவி)
* பொன்னர் (பெரியண்ணன் - குன்றுடையான் மகன்)
* சங்கர் (சின்னண்ணன்- குன்றுடையான் மகன்)
* அருக்காணித் தங்கம் (அ) தங்காயி (குன்றுடையான் மகள்)
* செல்லாத்தாக் (குன்றுடையான் பங்காளி)
* தலையூர் காளி
* மாயவன்
* சாம்புவன்

கதை
---

பொன்னர் சங்கர் கதை
அண்ணமார் படுகளம்
தாமரை நாச்சிக்கதை
வீரப்பூர் கதை

துணை நூல்கள்
------------

* Brenda E. Beck. 1982. *The three twins: The telling of a South Indian folk epic*. Bloomington, IN: Indiana University Press. ISBN: 0253360145.

இவற்றையும் பார்க்க
------------------

* பொன்னர் சங்கர் (திரைப்படம்)

வெளி இணைப்புகள்
---------------

* ஹிந்துஸ்தானி இசையும் அண்ணன்மார்சாமி கூத்தும்

குறிப்புகள்
-----------

1. ↑  
From the ageda notes: *Tropes, Territories, Competing Realities: Tamil Studies Conference - UofT*
**பட்டுக்கோட்டை மெய்ஞானமூர்த்தி அய்யனார் கோயில்** தமிழ்நாட்டில் தஞ்சாவூர் மாவட்டம், பட்டுக்கோட்டை வட்டம் ஆலடிக்குமுளை என்னும் நல்வழிக்கொல்லை ஊரில் அமைந்துள்ள கிராமக் கோயிலாகும். இக்கோவில் 400 ஆண்டுகளுக்கு முன்பு கட்டப்பட்ட கோவில் #பல்லவர் #நாயக்கர் காலத்தில் கட்டப்பட்ட கோவில்இந்த கோவில் இந்து அறநிலையத்துறை கட்டுபாட்டில் உள்ளது.ஆலடிக்குமுளையில் உள்ளடங்கிய நல்வழிக்கொல்லை ,M.N தோட்டம் கிராம கோவில் வருட வருடம் சோமாவார நிகழ்வு நடைபெறுகிறது. மேலும் நல்வழிக்கொல்லை கிராமத்தால் சித்திரை மாதத்தில் திருவிழா நடத்தப்படுகிறது. மேலும் ஆண்டுதோறும் பெண்களால் ஆடி மாதம் விளக்கு பூஜை நடத்தப்படுகிறது மேலும் 1978 ஆண்டு நல்வழிக்கொல்லை வாத்தியார் வீடு கோபால் கோனார் நினைவாக குதிரை கட்டப்பட்டுள்ளது நான்குகரைக்கார்கள் முதல் கரை ஏனாதிவீடு இரண்டாம் கரை வேளாம்வீடு மூன்றாம் கரை தெற்கு தெரு வடக்கிவீடு மேல வீடு நான்காம் கரை தெக்கி வீடு இந்த நான்கு சோமாவாரம் கார்த்திகை மாதம் திங்கட்கிழமை நடைபெறும்.ஆடி மாதம் ஆலடிக்குமுளை ஆகாச கண்ணமாரியம்மன் கோவில் திருவிழாவிற்கு முன்பு அய்யனார் கோவில் சிறப்பு செய்துவிட்டு அதற்கு பிறகு காப்புகட்டும் நிகழ்வு நடைபெறும்.இந்து அறநிலைதுறையில் கமிட்டி தலைவர் உறுப்பினர் நியமனம் ஆலடிக்குமுளை நல்வழிக்கொல்லை MNதோட்டம் கிராமாவாசிகள் மட்டுமே இடம பெறுவார்கள்.இக்கோவில் தஞ்சாவூரில் இருந்து 44 கிலோ மீட்டரும் பட்டுக்கோட்டையில் இருந்து 3 கிலோ மீட்டர் தொலைவில் உள்ளது.🙏🙏🙏🙏

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
A cardiothoracic surgeon performs a mitral valve replacement at the Fitzsimons Army Medical Center.
**அறுவைச் சிகிச்சை** (About this soundஒலிப்பு (உதவி·தகவல்)) என்பது, ஒரு நோயாளியின் நோயியல் நிலைமையை அல்லது காயம்பட்ட நிலமையை ஆராய்ந்து பார்க்கவோ, அல்லது ஆராய்ந்து பார்க்கும் அதேவேளையில் நோயைக் குணப்படுத்தவோ, அல்லது உடலின் தொழிற்பாட்டையோ, தோற்றத்தையோ மேம்படுத்தும் நோக்கிலோ, அல்லது சில சமயங்களில் ஏதாவது மதம் தொடர்பான நோக்கங்களுக்காகவோ மருத்துவ உபகரணங்களைப் பயன்படுத்தி செய்யப்படும் அறுவை சார்ந்த செயல்முறையைக் கொண்ட மருத்துவத்தின் சிறப்பம்சமாகும்.  

இம்முறை மனிதர்களிலும், ஏனைய விலங்குகளிலும் செயற்படுத்தப்படுகிறது. இவ்வாறான சிகிச்சையை செய்பவர் அறுவைச் சிகிச்சை நிபுணர் என அழைக்கப்படுவார். அறுவைச் சிகிச்சையானது சில நிமிடங்களிலிருந்து சில மணித்தியாலங்களில் செய்யப்படுமேயன்றி, தொடர்ந்துகொண்டிருக்கும் சிகிச்சை முறையல்ல.

பண்டைய காலத்தில் ஒருவர் முழு உணர்வுடன் இருக்கும் நிலையிலேயே இவ்வகையான அறுவைச் சிகிச்சைகள் செய்யப்பட்டு வந்தன. ஆனால் தற்போது மயக்க மருந்துகள் வழங்கப்படுவதன் மூலம், நோயாளியை விழிப்புநிலை தடுமாறுதல் நிகழ்வினால் அவருக்கு வலி ஏற்படாதிருக்கச் செய்து அதன் பின்னரே அறுவைச் சிகிச்சை மேற்கொள்ளப்படுகின்றது. நோயாளிக்கு பகுதியாக உணர்வற்ற நிலையை ஏற்படுத்தியோ, அல்லது முழுமையான மயக்கநிலையை ஏற்படுத்தியோ அறுவைச் சிகிச்சைகள் செய்யப்படுவதானால் அதிக வலியிலிருந்து தப்ப முடிகின்றது. .

மேற்கோள்கள்
-----------

1. ↑   "Doctor's surgery"..
2. ↑  "NCI Dictionary of Cancer Terms - National Cancer Institute". *www.cancer.gov* (ஆங்கிலம்). 2 February 2011. 31 July 2020 அன்று பார்க்கப்பட்டது.
3. ↑  "extirpation". *Merriam-Webster dictionary*. 2020-02-20 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இளையர் அறிவியல் களஞ்சியம்/அறுவை மருத்துவம்** |
லூகாசினால் வரையப்பட்ட "ஏதோன் தோட்டம்".
**ஏதோன் தோட்டம்** (*Garden of Eden*, எபிரேயம் גַּן עֵדֶן, *Gan ʿEdhen*) என்பது ஆதியாகமத்தில் (ஆதியாகமம் 2-3) அதிகமாகவும், எசேக்கியேல் நூலிலும், எசாயா நூலிலும் மற்றும் பழைய ஏற்பாட்டில் பல இடங்களிலும் நேடியாகவும், மறைமுகமாகவும் விவிலியத்தில் குறிப்பிடப்பட்டுள்ள ஒர் தோட்டமாகும். முன்பு "ஏதோன்" (*Eden*) என்ற பதம் அக்காதியச் சொல்லான *எடினு* (*edinnu*) என்பதிலிருந்து பெறப்பட்டு, "வெறுமை" அல்லது "பரந்த சமவெளி" எனும் அர்த்தமுடைய சுமேரிய மொழிச் சொல்லிருந்து பெறப்பட்டது என்றாலும், தற்போது இது அரமேயத்திற்கு மிகவும் நெருக்கம் உள்ளதாக "செழிப்பான, நன்கு நீரூட்டப்பட்டது" என அர்த்தம் கொள்ளப்படுகிறது என நம்பப்படுகிறது. விவிலியம் ஆதாமும் ஏவாளும் ஆடையின்றி தோட்டத்தில் உலாவியதாகக் குறிப்பிடுகின்றது.

உசாத்துணை
---------

1. 1 2  Cohen 2011, ப. 228–229
2. ↑  Miller 3-in-1: Blue Like Jazz, Through Painted Deserts, Searching for God, Donald Miller - 2007
3. ↑  From Adam to Noah-The Numbers Game, Leonard Timmons - 2012

குறிப்புகள்
-----------

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Garden of Eden***   
என்பதின் ஊடகங்கள் உள்ளன. 

|  |  |
| --- | --- |
| Search Wiktionary | விக்சனரியில் ***Garden of Eden*** என்னும் சொல்லைப் பார்க்கவும். |

* Smithsonian article on the geography of the Tigris-Euphrates region
* Many translations of II Kings 19:12
அக்டோபர் 16, 2012 அன்று புது தில்லியில் அகில இந்திய மருத்துவ அறிவியல் கழகத்தின் (AIIMS) 40வது ஆண்டு பட்டமளிப்பு விழாவில் டாக்டர்.ஷாஷி வாத்வா
**சசி வத்வா** (Shashi Wadhwa) (பிறப்பு: சூலை 20, 1948) புது தில்லியின் அகில இந்திய மருத்துவ அறிவியல் நிறுவனத்தின் தலைவராவார். வளர்ச்சி நரம்பியல், அளவு உருவவியல் மற்றும் எலக்ட்ரான் நுண்ணோக்கி ஆகியவை இவரது முக்கிய ஆராய்ச்சி ஆர்வங்களாகும். இவரது ஆய்வகம் முக்கியமாக வளரும் மனித மூளையில் கவனம் செலுத்தியது.

கல்வி
-----

சசி 1970இல் மத்தியப் பிரதேசத்தின் ஜபல்பூர் மருத்துவக் கல்லூரியில் பட்டப்படிப்பை முடித்தார். பின்னர், முதுகலை படிப்புகளுக்காக அனைத்திந்திய மருத்துவ அறிவியல் கழகத்தில் உடற்கூறியல் துறையில் சேர்ந்தார். 

இவர், பேராசிரியராக ஓய்வு பெறும் வரை பணியாற்றினார். இறுதியில் உடற்கூறியல் துறையின் தலைவரானார். 1972ஆம் ஆண்டு முதல் அனைத்திந்திய மருத்துவ அறிவியல் நிறுவனத்தில் இளங்கலை மற்றும் முதுகலை பட்டதாரிகளுக்கு கற்பித்தும் பயிற்சியும் அளித்துள்ளார். இவர் 67 சர்வதேச மற்றும் 37 தேசிய ஆராய்ச்சி வெளியீடுகள், 27 புத்தகங்கள் எழுதியும், 13 புத்தகங்களை திருத்தியும் வெளியிட்டுள்ளார்.

அங்கீகாரம்
----------

தேசிய மருத்துவ அறிவியல் கழகத்தின் தேர்ந்தெடுக்கப்பட்ட சகாவான சசி,  தனது பணிக்காக அங்கீகரிக்கப்பட்டுள்ளார். 1990ஆம் ஆண்டில் அறிவியல் மற்றும் தொழிலக ஆய்வு மன்றத்தின் சாந்தி ஸ்வரூப் பட்நகர் விருதையும்  2013இல் பி.கே.பச்சாவத் வாழ்நாள் சாதனையாளர் விருதையும் வென்றார்.

மேற்கோள்கள்
-----------

1. 1 2 3  "AIIMS Profile - Shashi Wadhwa". 16 March 2014 அன்று பார்க்கப்பட்டது.
2. 1 2 3  "Neuro Science Academy Profile - Shashi Wadhwa" (PDF). 16 March 2014 அன்று மூலம் (PDF) பரணிடப்பட்டது. 16 March 2014 அன்று பார்க்கப்பட்டது.
3. ↑  "Answers lead to more questions" (PDF). 16 March 2014 அன்று மூலம் (PDF) பரணிடப்பட்டது. 16 March 2014 அன்று பார்க்கப்பட்டது.
4. ↑  "Fellowship - Search Result". ias.ac.in. 2014-03-16 அன்று பார்க்கப்பட்டது.
5. ↑  "City briefs : Shashi Wadhwa is new dean of AIIMS - Indian Express". Archive.indianexpress.com. 2012-05-05. 2014-03-16 அன்று பார்க்கப்பட்டது.
6. ↑  "List of Fellows - NAMS" (PDF). National Academy of Medical Sciences. 2016. 19 March 2016 அன்று பார்க்கப்பட்டது.
**அனத்தோலியப் படவரியுருக்கள்** (Anatolian hieroglyphs) என்பன நடு அனத்தோலியாவில் தோன்றி வளர்ந்த உள்நாட்டுக்குரிய உருபனெழுத்து முறை ஆகும். இம்முறையில் ஏறத்தாழ 500 குறியீடுகள் காணப்படுகின்றன. இவை ஒருகாலத்தில் **இட்டைட்டு படவரியுருக்கள்** (Hittite hieroglyphs) என அழைக்கப்பட்டுவந்தன. எனினும் இது இட்டைட்டு மொழிக்கன்றி லூவிய மொழிக்காகவே உருவானவை. இதனால் ஆங்கில நூல்களில் இவை **லூவியப் படவரியுருக்கள்** எனவும் குறிக்கப்பட்டன. எழுத்து அமைப்பியல் அடிப்படையில் இது எகிப்தியப் படவரியுருக்களை ஒத்தது. ஆனால், அனத்தோலியப் படவரியுருக்கள், எகிப்தினதைப் போல் புனிதத்தன்மை கொண்டவையாகக் கருதப்படவில்லை. அத்துடன் இட்டைட்டு ஆப்பெழுத்துக்களுடனும் இதற்குத் தொடர்பு இருப்பதாகத் தெரியவில்லை.

வரலாறு
------

அனத்தோலியப் படவரியுருக்கள் கிமு மூன்றாவது ஆயிரவாண்டு, இரண்டாவது ஆயிரவாண்டுக் காலப் பகுதிகளில் அனத்தோலியாவிலும், தற்கால சிரியப் பகுதிகளிலும் பரவியிருந்ததற்கான சான்றுகள் உள்ளன. இவற்றின் மிக முந்திய எடுத்துக்காட்டுகள், தனிப்பட்டவர்களின் முத்திரைகளிலேயே காணப்படுகின்றன. இவற்றில் உள்ள குறிகள் பெயர்கள், பதவிகள், மங்கலக் குறியீடுகள் போன்றவையே எனக் கருதப்படுகின்றது. அத்துடன், இவை ஒரு மொழிக்கு உரியனவா என்பதும் உறுதியாகத் தெரியவில்லை. பெரும்பாலான உண்மை எழுத்துக்கள் கல்வெட்டுக்களாகவே காணப்படுகின்றன. சில ஈயத் தகடுகளில் எழுதப்பட்டவைகளும் உண்டு.

லூவிய மொழிக்கு உரியதாக உறுதிப்படுத்தப்பட்ட முதல் கல்வெட்டு கிமு 14 தொடக்கம் 13 ஆம் நூற்றாண்டு வரையான காலப்பகுதி சார்ந்த பிந்திய வெண்கலக் காலத்தைச் சேர்ந்தது. பின்னர் இரண்டு நூற்றாண்டுகள் மிகவும் அரிதாகவே இது பற்றிய தகவல்கள் கிடைக்கின்றன. ஆனால், கிமு 10 தொடக்கம் 8 ஆம் நூற்றாண்டு வரையான காலப்பகுதியான தொடக்க இரும்புக் காலத்தில் இப்படவரியுருக்கள் மீண்டும் காணப்படுகின்றன. கிமு 7 ஆம் நூற்றாண்டளவில் லூவியப் படவரியுருக்கள் மறைந்துவிட்டன.

வெளியிணைப்புகள்
---------------

விக்கிமீடியா பொதுவகத்தில்,  
 ***Anatolian hieroglyphs***   
என்பதின் ஊடகங்கள் உள்ளன. 

* 
* லூவியப் படவரியுருக்கள் பரணிடப்பட்டது 2006-07-12 at the வந்தவழி இயந்திரம் இந்திய-ஐரோப்பியத் தரவுத் தளத்தில் இருந்து.
* Sign list, with logographic and syllabic readings

மேற்கோள்கள்
-----------

1. ↑  Final Accepted Script Proposal
2. ↑  Payne, A. (2004). *Hieroglyphic Luwian*. Wiesbaden: Harrassowitz. பக். 1. பன்னாட்டுத் தரப்புத்தக எண்:3-447-05026-8.
3. ↑  Melchert, H. Craig (2004). "Luvian". *The Cambridge Encyclopedia of the World's Ancient Languages*.  Cambridge: Cambridge University Press. ISBN 0-521-56256-2.
**ஆசாத் அதிகார் சேனா** (இந்தியில் आजाद आधिकार सेना), அதன் சுருக்கப் பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஓர் அரசியல் கட்சியாகும், இது தற்போது இந்தியத் தேர்தல் ஆணையத்தில் பதிவு செய்யும் செயல்முறையில் உள்ளது.

துவக்கப் பணிகள்
---------------

ஆசாத் அதிகார் சேனா ஆரம்பத்தில் முன்னாள் குடிமை அதிகாரி அமிதாப் தாக்கூரால் ஆகத்து மாதம் 2021 ஆம் ஆண்டில் தொடங்கப்பட்டது. இந்த அறிவிப்புக்குப் பிறகு, தாக்கூர் ஒரு குற்றவியல் வழக்கில் கைது செய்யப்பட்டார், இது அரசியல் உள்நோக்கம் கொண்டது என்று அவர் குற்றம் சாட்டினார்.  

பின்னர் தாக்கூர் மார்ச் 2022 இல் சிறையில் இருந்து விடுவிக்கப்பட்ட பிறகு ஆசாத் அதிகார் சேனாவை உருவாக்கும் பணியை மீண்டும் தொடங்கினார்

குறிப்புகள்
-----------

1. ↑  "Adhikar Sena". *Official website*.
2. ↑  "UP's ex-IPS officer names new party Adhikar Sena, but suggestions welcome". *Rediff*.
3. ↑  "UP Police Arrest Ex-IPS Officer Amitabh Thakur, Allege 'Abetment to Suicide' of Rape Victim: Amitabh Thakur is critical of the Adityanath government and had hours ago announced that he would float his own political party". *The Wire*.
4. ↑  "Amitabh Thakur Arrest: Why The Arrest Of Former IPS Amitabh Thakur Is A Case Of Curious Timing". *Times Now*.
5. ↑  "Rape victim's suicide: HC grants bail to former IPS officer Amitabh Thakur". *Hindustan Times*.
**அனைத்துலக சனநாயக நாள்** செப்டெம்பர் 15 அன்று அனைத்து நாடுகளிலும் கொண்டாடப்படுகிறது. நவம்பர் 8, 2007 இல் நடந்த ஐக்கிய நாடுகள் அவையின் பொதுச்சபைக் கூட்டத்தில் இது பிரகடனப்படுத்தப்பட்டுள்ளது.

சனநாயகத்தினை ஊக்குவிக்கும் முகமாகவும் அபிவிருத்தி செய்யவும், மனித உரிமைகள் மற்றும் அடிப்படைச் சுதந்திரம் போன்றவற்றிற்குரிய கௌரவத்தை கொடுக்கும் முகமாக ஐநா இந்நடவடிக்கையை மேற்கொண்டுள்ளது. இப்பொதுத் தீர்மானத்தை 192 உறுப்பு நாடுகள் அனுமதித்துள்ளன.

மேலும், உலகளாவிய ரீதியில் எந்தவொரு தனிமனிதனும் தனது சொந்த அரசியல், பொருளாதாரம், சமூக மற்றும் கலாசார நடவடிக்கைகளை தனது வாழ்நாளில் அனுபவிக்கும் உரிமை கொண்டவன் ஆகுமென பொதுச்சபைக் கூட்டத்தில் தெரிவிக்கப்பட்டுள்ளது.

சகல நாடுகளினதும் பிரதிநிதிகள், ஐ.நா.வின் சகல அமைப்புகள், அரச அமைப்புகள், அரச சார்பற்ற நிறுவனங்கள் மற்றும் தனியார் அமைப்புகள் அனைத்தும் இத்தினத்தைக் கொண்டாட வேண்டுமென ஐநா கேட்டுள்ளது.

வெளி இணைப்புகள்
---------------

* UN GENERAL ASSEMBLY DECLARES 15 SEPTEMBER INTERNATIONAL DAY OF DEMOCRACY - (ஆங்கில மொழியில்)
* சர்வதேச ஜனநாயக தினமாக செப்டெம்பர் 15 பிரகடனம்
[*தொடர்பிழந்த இணைப்பு*]

மேற்கோள்கள்
-----------

1. ↑  ஐக்கிய நாடுகள் General Assembly  Session 62  *Resolution*  *7*. *Support by the United Nations system of the efforts of Governments to promote and consolidate new or restored democracies*   **A/RES/62/7**  page 3.  8 November 2007.  Retrieved 2008-08-23.
2. ↑  "Universal Declaration on Democracy". 15 September 2016 அன்று பார்க்கப்பட்டது.
3. ↑  "icnrd.org - This website is for sale! - icnrd Resources and Information". 6 November 2018 அன்று மூலம் பரணிடப்பட்டது. 15 September 2016 அன்று பார்க்கப்பட்டது.
**சிவானந்த சரசுவதி** (*Sivananda Saraswati*) அல்லது **சுவாமி சிவானந்தர்** (*Swami Sivananda*); 8 செப்டம்பர் 1887 – 14 சூலை 1963) ரிசிகேசத்தில் வாழ்ந்த ஓர் இந்து சமய அத்வைத வேதாந்த குரு ஆவார். அவர் 1887 ஆம் ஆண்டு செப்டம்பர் 8 ஆம் நாள் திருநெல்வேலி மாவட்டத்திலுள்ள பத்தமடை என்ற ஊரில் பிறந்தார். இவர் அப்பைய தீட்சிதர் வம்சத்தில் பிறந்தவர். சிறு வயதிலேயே கல்வி, கலை, விளையாட்டு, ஆன்மிகம் போன்ற அனைத்துத் துறைகளிலும் சிறந்து விளங்கினார். 

மருத்துவப் படிப்பு படித்து மலேசியாவில் மருத்துவராகப் பணிபுரிந்தார். ஏழை எளியவர்களுக்கு இலவச சிகிச்சை நிறைய செய்தார். அக்காலத்தில் பணிகளுக்கூடே சத்சங்கம், பஜனை ஆகியவற்றிலும் ஈடுபாடு காட்டி வந்தார். சில ஆண்டுகளில் ஆன்மீக நாட்டம் மேலோங்க, தன் மருத்துவப் பணியைத் துறந்து இந்தியா திரும்பி, கடுமையான தவத்திற்குப் பிறகு ரிஷிகேசத்தில் தெய்வ நெறிக் கழகம் என்ற ஆசிரமம் தொடங்கி, ஆன்மீக வேட்கை கொண்ட இளைஞர்களுக்குத் தன்னுடைய கருத்துக்களை சொற்பொழிவுகள், புத்தகங்கள் வாயிலாகவும், மற்றும் சுற்றுபயணங்கள் மூலமாகவும் பரப்பினார்.

சுவாமி சிவானந்தர் நிறுவிய தெய்வ நெறிக் கழகம், சுவாமி விட்டு சென்ற ஆன்மீகப் பணிகளைத் தொடர்ந்து செய்து வருகிறது.

மேற்கோள்கள்
-----------

1. ↑  Divine Life Society Britannica.com
2. ↑  Divine Life Society *Divine enterprise: Gurus and the Hindu Nationalist Movement*, by Lise McKean. University of Chicago Press, 1996. ISBN 0-226-56009-0. *Page 164=165*.
3. ↑  Swami Shivananda *Religion and anthropology: a critical introduction*, by Brian Morris. Cambridge University Press, 2006. ISBN 0-521-85241-2. *Page 144*.

வெளி இணைப்புகள்
---------------

தெய்வ நெறி கழகம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* இத்தாலி
* Israel
* Finland
* United States
* செக் குடியரசு
* கிரேக்கம்
* கொரியா
* நெதர்லாந்து
* போலந்து
* Vatican

 |
| மற்றவை | 
* SNAC
* IdRef

 |
**கோரிபெனா** (*Coryphaena*) என்பது கடல் அக்டினோட்டெரிகீயை மீன் பேரினமாகும். இது **டால்பின்மீன்கள்** என்று அழைக்கப்படுகிறது. இந்த பேரினம் தற்போது இதன் குடும்பத்தில் அறியப்பட்ட ஒரே ஒரு பேரினமாகும். இந்த பேரினத்தில் உள்ள சிற்றினங்கள் அமுக்கப்பட்ட தலை மற்றும் ஒற்றை முதுகுத் துடுப்பினைக் கொண்டுள்ளன. இந்த மீன்களின் உடலின் முழு நீளத்திற்கும் இத்துடுப்பு காணப்படும். ஓங்கில் மீன்கள் கடலில் வேகமாக வளரும் சில பேரினங்களுள் ஒன்று. எனவே பல மிதவை வேட்டை விலங்குகளின் முதன்மை உணவு ஆதாரமாகச் செயல்படுகிறது. ஓங்கில்மீன் சுமார் 40 கிலோகிராம்கள் (88 lb) எடை வரை வளரக்கூடியன.

ஓங்கில் மீன்கள் ஓங்கில்களுடன் தொடர்பில்லாதவை (ஓங்கில்கள் பாலூட்டிகளாகும்), மேலும் வணிக ரீதியாக இவற்றின் இறைச்சியானது இதன் ஹவாய் பெயரான *மகி-மகி* என்று பெயரிடப்பட்டு பொது குழப்பத்தைக் குறைக்கிறது. "ஓங்கில் மீன்" என்ற பெயரின் தோற்றம் சமீபத்தியது. ஓங்கில்களுடன் குழப்பத்தைத் தவிர்க்க, ஓங்கில்மீன் எனப்படுகிறது, ஆனால் இந்த மீனின் பாரம்பரிய பெயர் ஓங்கிலாகும். பாலூட்டி மற்றும் மீன் இரண்டும் ஏன் ஓங்கில் என்று அழைக்கப்பட்டன என்பது நிச்சயமற்றது. ஆனால் கோட்பாடுகளில் ஓங்கில்மீன்கள் ஓங்கிலினைப் போல ஒலிகளைப் பயன்படுத்தி தொடர்பு கொள்கின்றன. அல்லது *டொராடோ* காரணமாக (ஸ்பானிஷ் "கோல்டன்") வரலாற்று ரீதியாக ஸ்பானிஷ் மொழியில் ஓங்கில் (பொதுவாக *டெல்பின்* ) மற்றும் ஓங்கில்மீன் ஆகிய இரண்டிற்கும் பயன்படுத்தப்பட்டது.

பேரினப் பெயர் கோரிபெனா, கிரேக்க κορυφή ( *koryphē*, "கிரீடம், மேல்") மற்றும் *-αινα* (- ஐனா, பெண்பால் பின்னொட்டு) இணைத்துப் பெறபட்டுள்ளது.

சிற்றினங்கள்
------------

இந்த பேரினத்தில் தற்போது அங்கீகரிக்கப்பட்ட சிற்றினங்கள்: 

| படம் | விலங்கியல் பெயர் | பொது பெயர் | விநியோகம் |
| --- | --- | --- | --- |
|  | *கோரிபெனா ஈக்விசெலிஸ்* லின்னேயஸ், 1758 | பாம்பானோ ஓங்கில் மீன் | தென் அமெரிக்கா |
|  | *கோரிபெனா ஹிப்புரஸ்* லின்னேயஸ், 1758 | மகி-மகி, பொதுவான ஓங்கில்மீன் அல்லது டொராடோ | மெக்சிக்கோ வளைகுடா, கோசுடாரிகா, ஹவாய் மற்றும் இந்தியப் பெருங்கடல். |
|

பெயர்கள் ஒத்ததாக கொண்டு வரப்பட்டது

* *கோரிபீனா எலிகன்சு,* குவியர், 1833, *லூவரசு இம்பீரியலிசு* ரபீன்சுகு, 1810க்கு இணையான பெயர்

மேலும் பார்க்கவும்
------------------

* மீன் குடும்பங்களின் பட்டியல்

மேற்கோள்கள்
-----------

1. ↑  "Dolphinfish Facts". *whalefacts.org*. 2016. 2016-09-10 அன்று பார்க்கப்பட்டது.
2. ↑  "Mahi-Mahi / Dolphins vs. real Dolphins - Straight Dope Message Board". 2002-12-19. 2016-09-10 அன்று பார்க்கப்பட்டது.
3. ↑  "Order CARANGIFORMES (part 1): Families LATIDAE, CENTROPOMIDAE, LACTARIIDAE, SPHYRAENIDAE, LEPTOBRAMIDAE, TOXOTIDAE, NEMATISTIIDAE, MENIDAE, XIPHIIDAE, ISTIOPHORIDAE, CORYPHAENIDAE, RACHYCENTRIDAE, ECHENEIDAE and CARANGIDAE". July 8, 2020.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q849721
* விக்கியினங்கள்: Coryphaena
* ADW: Coryphaenidae
* AFD: Coryphaena
* BOLD: 3783
* பாசில்வொர்க்சு: 124217
* GBIF: 2369535
* iNaturalist: 87641
* ITIS: 168790
* என்.சி.பி.ஐ: 13453
* NZOR: 444fbdda-d0ff-4afc-85b9-ae086a797502
* Plazi: 13A7847A-B42B-D050-B7B2-DED21F748FE7
* uBio: 115445
* WoRMS: 125960

 |